N Á R O D N Á R A D A S L O V E N S K E J R E P U B L I K Y

VI. volebné obdobie

NÁVRH

**Z á k o n**

z ... 2015,

**ktorým sa mení a dopĺňa zákon č. 400/2009 Z. z. o štátnej službe a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony**

Národná rada Slovenskej republiky sa uzniesla na tomto zákone:

**Čl. I**

Zákon č. 400/2009 Z. z. o štátnej službe a o zmene a doplnení niektorých zákonov v znení zákona č. 151/2010 Z. z., zákona č. 500/2010 Z. z., zákona č. 505/2010 Z. z., zákona č. 547/2010 Z. z., zákona č. 33/2011 Z. z., zákona č. 48/2011 Z. z., zákona č. 220/2011 Z. z., zákona č. 257/2011 Z. z., zákona č. 503/2011 Z. z., zákona č. 252/2012 Z. z., zákona
č. 345/2012 Z. z., zákona č. 361/2012 Z. z., zákona č. 392/2012 Z. z., zákona č. 122/2013
Z. z., zákona č. 305/2013 Z. z., zákona č. 402/2013 Z. z., zákona č. 440/2013 Z. z., zákona č. 462/2013 Z. z., zákona č. 307/2014 Z. z., zákona č. 322/2014 Z. z., zákona č. 325/2014 Z. z. a zákona č. 362/2014 Z. z. sa mení a dopĺňa takto:

1. V § 16 ods. 1 sa za slová „neurčitý čas“ vkladajú slová „najviac však do dosiahnutia 63. roku veku, pokiaľ štátnemu zamestnancovi vznikol nárok na starobný dôchodok“.

2. V § 17 ods. 1 sa za slová „určitý čas“ vkladajú slová „najviac však do dosiahnutia 63 roku veku, pokiaľ štátnemu zamestnancovi vznikol nárok na starobný dôchodok“.

3. V § 19 ods. 1 písm. a) sa na konci vypúšťa čiarka a pripájajú tieto slová: „a nepresiahol vek 63 rokov, ak mu vznikol nárok na starobný dôchodok,“.

4. § 20 sa dopĺňa odsekom 3, ktorý znie:

„(3) Služobný úrad vyhlási výberové konanie na štátnozamestnanecké miesto štátneho zamestnanca

a) najneskôr šesť mesiacov pred dovŕšením jeho 63 roku veku, pokiaľ štátny zamestnanec spĺňa podmienky nároku na starobný dôchodok,

b) najneskôr do troch mesiacov, od kedy sa dozvedel o nároku štátneho zamestnanca na starobný dôchodok.“.

5. § 47 sa dopĺňa písmenom j), ktoré znie:

 „j) štátny zamestnanec spĺňa podmienky nároku na starobný dôchodok a súčasne bol na jeho štátnozamestnanecké miesto vybraný uchádzač o štátnu službu, ktorý úspešne absolvoval výberové konanie na toto štátnozamestnanecké miesto.“.

6. V § 50 druhej vete sa slová „písm. h) a i)“ nahrádzajú slovami „písm. h) až j)“.

7. V § 52 sa odsek 1 dopĺňa písmenom j), ktoré znie:

 „j) keď štátny zamestnanec dosiahol 63 rokov veku a spĺňa podmienky nároku na starobný dôchodok.“.

8. V § 60 sa odsek 2 dopĺňa písmenom h), ktoré znie:

 „h) služobnému úradu, že spĺňa podmienky podľa § 16 ods. 1 a § 17 ods. 1 najneskôr šesť mesiacov pred dovŕšením 63 roku veku a aspoň raz ročne po dovŕšení 63. roku veku, a to predložením dokladu preukazujúceho túto skutočnosť zo Sociálnej poisťovne a vždy, keď ho o to služobný úrad na účely § 20 ods. 3 písm. b) požiada.“.

9. Za § 128 sa vkladá nový § 128a, ktorý znie:

„**§ 128a**

(1) Na účely splnenia podmienky nároku na starobný dôchodok sa prihliada aj na

a) dôchodok vyplácaný z cudziny, ktorý je obdobný dôchodku uvedenému v písmene b) alebo starobnému dôchodku, predčasnému starobného dôchodku, invalidnému dôchodku, sociálnemu dôchodku, vdovskému dôchodku, vdoveckému dôchodku alebo sirotskému dôchodku,

b) dôchodok vyplácaný podľa osobitného predpisu70b).

(2) Na prepočet dôchodku podľa odseku 1 písm. a), ktorý sa poberateľovi dôchodku vypláca v cudzej mene, sa použije referenčný výmenný kurz určený a vyhlásený Európskou centrálnou bankou alebo Národnou bankou Slovenska,70c) ktorý je platný k 1. januáru príslušného kalendárneho roka, v ktorom sa preukazuje výška starobného dôchodku. Dôchodok prepočítaný podľa prvej vety sa zaokrúhľuje na najbližší eurocent nadol.

(3) Mesačnú sumu naposledy vyplateného dôchodku podľa odseku 1 je štátny zamestnanec povinný oznámiť služobnému úradu do piatich pracovných dní odo dňa, keď začal poberať starobný dôchodok.“.

Poznámky pod čiarou k odkazom 70b a 70c znejú:

„70b) Zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov. Zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov.

70c) Čl. 219 ods. 1 až 3 Zmluvy o fungovaní Európskej únie (Ú. v. EÚ C 83, 30.3.2010) v platnom znení. Čl. 12 ods. 12.1 Protokolu o štatúte Európskeho systému centrálnych bánk a Európskej centrálnej banky (Ú. v. EÚ C 83, 30.3.2010). § 28 ods. 2 zákona Národnej rady Slovenskej republiky č. 566/1992 Zb. o Národnej banke Slovenska v znení neskorších predpisov.“.

10. Za § 140d sa vkladá § 140e, ktorý vrátane nadpisu znie:

**„§ 140e**

**Prechodné ustanovenie účinné od 1. januára 2016**

Ustanoveniami tohto zákona sa spravujú aj štátnozamestnanecké vzťahy, ktoré vznikli pred 1. januárom 2016. Štátnozamestnanecký pomer štátneho zamestnanca, ktorý k 1. januáru 2016 dosiahol vek najmenej 63 rokov a spĺňa podmienky nároku na starobný dôchodok,sa skončí najneskôr 31. decembra 2016. Ak je na skončenie štátnozamestnaneckého pomeru potrebný úkon služobného úradu, príslušný služobný úrad ho vykoná tak, aby boli dodržané lehoty podľa tohto zákona a aby sa štátnozamestnanecký pomer štátneho zamestnanca, ktorý k 1. januáru 2016 spĺňa podmienky nároku na starobný dôchodok skončil najneskôr 31. decembra 2016.“.

**Čl. II**

Zákon č. 552/2003 Z. z. o výkone práce vo verejnom záujme v znení zákona č. 365/2004 Z. z, zákona č. 369/2004 Z. z., zákona č. 330/2007 Z. z., zákona č. 490/2008 Z. z., zákona č. 151/2010 Z. z., zákona č. 257/2011 Z. z., zákona č. 361/2012 Z. z., zákona č. 103/2014 Z. z. a zákona č. 307/2014 Z. z. sa dopĺňa takto:

1. V § 3 sa odsek 1 dopĺňa písmenom h), ktoré znie:

„h) spĺňa podmienku podľa odseku 6.“.

2. § 3 sa dopĺňa odsekom 6, ktorý znie:

„(6) Zamestnanec v pracovnoprávnom vzťahu podľa tohto zákona môže vykonávať svoje zamestnanie najviac do dosiahnutia 63. roku veku, pokiaľ spĺňa podmienky nároku na starobný dôchodok; to sa nevzťahuje na osoby uvedené v osobitnom predpise10a) a pokiaľ to osobitný predpis neurčuje inak10b).“.

Poznámky pod čiarou k odkazom 10a a 10b znejú:

„10a) Čl. 2 ods. 1 ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z.

10b) Napríklad zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov.“.

3. Za § 5 sa vkladá nový § 5a, ktorý vrátane nadpisu znie:

**„§ 5a**

**Výberové konanie na miesto zamestnanca, ktorý má nárok na starobný dôchodok**

„(1) Zamestnávateľ vyhlási výberové konanie v tlači alebo v iných všeobecne prístupných prostriedkoch masovej komunikácie, ktorými sú najmä televízia, rozhlas a internet

a) najneskôr šesť mesiacov pred dovŕšením 63. roku veku zamestnanca, pokiaľ tento zamestnanec spĺňa podmienky nároku na starobný dôchodok,

b) najneskôr do troch mesiacov, od kedy sa dozvedel o nároku zamestnanca na starobný dôchodok.

(2) Zamestnanec je na účely odseku 1 povinný zamestnávateľovi najneskôr šesť mesiacov pred dovŕšením 63. roku veku a aspoň raz ročne po dovŕšením 63 roku veku predložiť doklad zo Sociálnej poisťovne o tom, či spĺňa podmienky podľa § 3 ods. 6, a to predložením dokladu preukazujúceho túto skutočnosť zo Sociálnej poisťovne a vždy, keď ho o to zamestnávateľ na účely osobitného predpisu12b) požiada.

(3) Na účely splnenia podmienky nároku na starobný dôchodok sa prihliada aj na

a) dôchodok vyplácaný z cudziny, ktorý je obdobný dôchodku uvedenému v písmene b) alebo starobnému dôchodku, predčasnému starobného dôchodku, invalidnému dôchodku, sociálnemu dôchodku, vdovskému dôchodku, vdoveckému dôchodku alebo sirotskému dôchodku,

b) dôchodok vyplácaný podľa osobitného predpisu12c).

(4) Na prepočet dôchodku podľa odseku 3 písm. a), ktorý sa poberateľovi dôchodku vypláca v cudzej mene, sa použije referenčný výmenný kurz určený a vyhlásený Európskou centrálnou bankou alebo Národnou bankou Slovenska,12d) ktorý je platný k 1. januáru príslušného kalendárneho roka, v ktorom sa preukazuje výška starobného dôchodku. Dôchodok prepočítaný podľa prvej vety sa zaokrúhľuje na najbližší eurocent nadol.

(5) Mesačnú sumu naposledy vyplateného dôchodku podľa odseku 3 je zamestnanec povinný oznámiť svojmu zamestnávateľovi do piatich pracovných dní odo dňa, keď začal poberať starobný dôchodok.“.

Poznámky pod čiarou k odkazom 12b až 12d znejú:

„ 12b) § 63 ods. 1 písm. f) zákona č. 311/2001 Z. z. Zákonník práce v znení neskorších predpisov.

 12c) Zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov. Zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov.

12d) Čl. 219 ods. 1 až 3 Zmluvy o fungovaní Európskej únie (Ú. v. EÚ C 83, 30.3.2010) v platnom znení. Čl. 12 ods.12.1 Protokolu o štatúte Európskeho systému centrálnych bánk a Európskej centrálnej banky (Ú. v. EÚ C 83, 30.3.2010). § 28 ods. 2 zákona Národnej rady Slovenskej republiky č. 566/1992 Zb. o Národnej banke Slovenska v znení neskorších predpisov.“.

 4. Za § 14a sa vkladá nový § 14b, ktorý vrátane nadpisu znie:

**„14b**

**Prechodné ustanovenie k úpravám účinným od 1. januára 2016**

Ustanoveniami tohto zákona sa spravujú aj pracovnoprávne vzťahy, ktoré vznikli pred 1. januárom 2016. Ak je na skončenie pracovného pomeru potrebný úkon zamestnávateľa, príslušný zamestnávateľ ho vykoná tak, aby boli dodržané lehoty podľa tohto zákona a aby sa pracovný pomer zamestnanca, ktorý k 1. januáru 2016 spĺňa podmienky nároku na starobný dôchodok skončil najneskôr 31. decembra 2016.“.

**Čl. III**

Zákon č. 461/2003 Z. z. o sociálnom poistení v znení zákona č. 551/2003 Z. z., zákona č. 600/2003 Z. z., zákona č. 5/2004 Z. z., zákona č. 43/2004 Z. z., zákona č. 186/2004 Z. z., zákona č. 365/2004 Z. z., zákona č. 391/2004 Z. z., zákona č. 439/2004 Z. z., zákona č. 523/2004 Z. z., zákona č. 721/2004 Z. z., zákona č. 82/2005 Z. z., zákona č. 244/2005 Z. z., zákona č. 351/2005 Z. z., zákona č. 534/2005 Z. z., zákona č. 584/2005 Z. z., zákona č. 310/2006 Z. z., nálezu Ústavného súdu Slovenskej republiky č. 460/2006 Z. z., zákona č. 529/2006 Z. z., zákona č. 592/2006 Z. z., zákona č. 677/2006 Z. z., zákona č. 274/2007 Z. z., zákona č. 519/2007 Z. z., zákona č. 555/2007 Z. z., zákona č. 659/2007 Z. z., nálezu Ústavného súdu Slovenskej republiky č. 204/2008 Z. z., zákona č. 434/2008 Z. z., zákona č. 449/2008 Z. z., zákona č. 599/2008 Z. z., zákona č. 108/2009 Z. z., zákona č. 192/2009 Z. z., zákona č. 200/2009 Z. z., zákona č. 285/2009 Z. z., zákona č. 571/2009 Z. z., zákona č. 572/2009 Z. z., zákona č. 52/2010 Z. z., zákona č. 151/2010 Z. z., zákona č. 403/2010 Z. z., zákona č. 543/2010 Z. z., zákona č. 125/2011 Z. z., zákona č. 223/2011 Z. z., zákona č. 250/2011 Z. z., zákona č. 334/2011 Z. z., zákona č. 348/2011 Z. z., zákona č. 521/2011 Z. z., zákona č. 69/2012 Z. z., zákona č. 252/2012 Z. z., zákona č. 413/2012 Z. z., zákona č. 96/2013 Z. z., zákona č. 338/2013, zákona č. 352/2013 Z. z., zákona č. 183/2014 Z. z., zákona č. 195/2014 Z. z., zákona č. 204/2014 Z. z., zákona č. 240/2014 Z. z., zákona č. 298/2014 Z. z., zákona č. 25/2015 Z. z., zákona č. 61/2015 Z. z., zákona č. 77/2015 Z. z., zákona č. 87/2015 Z. z., zákona č. 112/2015 Z. z. a zákona č. 140/2015 Z. z. sa dopĺňa takto:

V § 226 sa odsek 1 dopĺňa písmenom r), ktoré znie:

„r) poskytovať informáciu zamestnávateľovi100ca) a zamestnancovi100ca) o vyplácaní starobného dôchodku.“.

Poznámka pod čiarou k odkazu 100ca znie:

100ca) Zákon č. 552/2003 Z. z. v znení neskorších predpisov. Zákon č. 400/2009 Z. z. o štátnej službe a o zmene a doplnení niektorých zákonov v znení neskorších predpisov.“.

**Čl. IV**

Zákon č. 311/2001 Z. z. Zákonník práce v znení zákona č. 165/2002 Z. z., zákona č. 408/2002 Z. z., zákona č. 413/2002 Z. z., zákona č. 210/2003 Z. z., zákona č. 461/2003 Z. z., zákona č. 5/2004 Z. z., zákona č. 365/2004 Z. z., zákona č. 82/2005 Z. z., zákona č. 131/2005 Z. z., zákona č. 244/2005 Z. z., zákona č. 570/2005 Z. z., zákona č. 124/2006 Z. z., zákona č. 231/2006 Z. z., zákona č. 348/2007 Z. z., zákona č. 200/2008 Z. z., zákona č. 460/2008 Z. z., zákona č. 49/2009 Z. z., zákona č. 184/2009 Z. z., zákona č. 574/2009 Z. z., zákona č. 543/2010 Z. z., zákona č. 48/2011 Z. z., zákona č. 257/2011 Z. z., zákona č. 406/2011 Z. z., zákona č. 512/2011 Z. z., zákona č. 251/2012 Z. z., zákona č. 252/2012 Z. z. a zákona č. 345/2012 Z. z, zákona č. 361/2012 Z. z., nálezu Ústavného súdu Slovenskej republiky č. 233/2013 Z. z., zákona č. 58/2014 Z. z., zákona č. 103/2014 Z. z., zákona č. 183/2014 Z. z., zákona č. 307/2014 Z. z., zákona č. 14/2015 Z. z. a zákona č. 61/2015 Z. z. sa mení a dopĺňa takto:

1. V § 63 ods. 1 sa dopĺňa písm. f), ktoré znie:

„f) zamestnanec pri výkone práce vo verejnom záujme spĺňa podmienky nároku na starobný dôchodok a súčasne bol na jeho pracovné miesto vybraný uchádzač, ktorý úspešne absolvoval výberové konanie na toto pracovné miesto.“.

2. V § 63 ods. 2 sa slová „pre neuspokojivé plnenie pracovných úloh, pre menej závažné porušenie pracovnej disciplíny alebo z dôvodu, pre ktorý možno okamžite skončiť pracovný pomer“ nahrádzajú slovami „podľa odseku 1 písm. d) štvrtého bodu a písm. e) a f)“.

**Čl. V**

 Tento zákon nadobúda účinnosť 1. januára 2016.